Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LIX. törvény 21. § (1) bekezdésében rögzített felhatalmazása alapján felkérte Vác város polgármesterét, hogy
Paragraph Index: 255

(1) bekezdés.] Ugyancsak alkotmányos visszásságot idézett elő a Megyei Kárrendezési Hivatal azáltal is, hogy az érdekegyeztető fórum részére, annak feladatkörét érintő ügyben hozott határozatát részére nem küldte meg, mellyel a fórumot mind fellebbezésre jogosultat elzárta jogorvoslati joga gyakorlásának lehetőségétől. [Alkotmány 57. § (5) bekezdés.] A vizsgálat által feltárt alkotmányos visszásságok kiküszöbölésére — az idő múlására a jóhiszeműen szerzett jogokra is tekintettel — ma már nincs lehetőség, ezért az ügyben az 1999/18/II. szám országgyűlési biztos ajánlást nem tett, azonban az ügy vizsgálatáról készült jelentés megküldésével a panaszosokat és az érintett szerveket tájékoztatta. OBH 2855/1997. A panaszos azért fordult segítségért az országgyűlési biztoshoz, mert véleménye szerint a Fejér Megyei Egészségbiztosítási Pénztár jogtalanul helyezett kilátásba vele szemben végrehajtási eljárást. A panaszos 1991. januárig egyéni gazdálkodói törzsszámon volt nyilvántartva. Folyószámláját megszüntette, majd a következő napon, 1991. januártól egyéni vállalkozói igazolványt váltott ki. A MEP tájékoztatta az új törzsszámáról, egyben értesítette a havi járulékfizetési kötelezettség összegéről, és megküldte a törzsszámmal ellátott 12 db befizetési csekket. A panaszos az OTP-vel nem közölte az új törzsszámát, ezért járulékbefizetései továbbra is a megszűnt törzsszámra érkeztek. Nem jelezte, hogy rendelkezik folyószámlával is, csak azt, hogy a befizetési kötelezettségének eleget tett.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes